gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl de es ru kn gl gl als es en kn gl es tt gl vi tt gl gl th gl it kn gl es ml gl it tt gl fr da gl eo kn es en sv gl en ru es en kn gl en da gl es ml gl eo ru gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en pt en gl es gl gl en pt en gl gl gl gl gl gl gl gl es gl pt gl es es es es es es es gl gl pt gl es pt fr ceb es gl fr es es es es es en gl pt pt ca en en gl es gl en gl sv gl fr gl de pt de gl gl it gl en gl en gl en gl en pt en gl en gl en gl ja gl en gl en gl gl gl gl gl gl gl gl gl gl ca gl gl gl gl
Unha viaxe á historia do Bravú na Costa da Morte - Costa da Morte - Que pasa na costa
O Disco "Rock na Costa da Morte" foi un fito que precipitou o estoupido do Bravú
Corrían os primeiros anos 90 e Galicia vivía unha explosión de música contemporánea. As guitarras comezaban a chegar ás casas das aldeas e as rancheras da verbena comezaban a maridar cos temas de Siniestro Total ou os de Clash. A Costa da Morte non era allea e ducias de rapaces se puxeron a tocar nos galpóns.
De súpeto, como cogumelos, comezaron a agromar bandas que combinaban eses son cañeros co uso da lingua galega. O orgullo lingüísitico xa era, en si, un perfecto vínculo dende o que se podería artellar un movemento cultural. E coa necesidade de xuntarse e de crear a súa propia etiqueta, as bandas galegas crearon no 1994 o concepto do rock “Bravú”, do rock “sen capar”.
Foi no ano 94, precisamente o ano da primeira emisión do Xabarín Club na TVG, cando se creou esa etiqueta. Foi unha noite do 31 de outubro de 1994, a noite antes do II Castañazo Rock de Chantada, nunha bacanal de cocido e licor café, cando se asinou o chamado “manifesto de Viana” (pola Taberna chantaina onde se celebrada o banquete), co que se formaliza o concepto Bravú.
Nese banquete estaban Os Bocheciñas (A Coruña-Vigo-Potugal), Os Skornabois (VIlanova de Lourenzá e Mondoñedo), Os Papaqueixos (A Coruña), Os Diplomáticos de Monte Alto (A Coruña), Yellow Pixoliñas (Monforte), Vergalludos (A Coruña), O Caimán do Río Tea (Ponteareas) e os Rastreros (Chantada), e por suposto, Os Impresentables de Vimianzo.
Mentres o Xabarín Club (coas luces e sombras naqueles tempos xa que dende a TVG non se lle fixo caso a todas as bandas) encumbraba entre a mocidade a moitas destas bandas (aínda se oen os ecos do Xabarín coa creación dunha canle infantil e Xuvenil na TVG) comezaron a crearse proxectos comúns, como o que cristalizaba no disco “Unión Bravú” (1996) e na revista “Bravú” (1997).
Antes, en 1993, xa estaba nas tendas o vinilo “Rock Na Costa Da Morte”, o primeiro gran bombazo deste movemento na comarca despois de varios anos ofrecendo concertos e festas por toda a comarca. Un disco fraguado entre Cerceda e O Couto, gravado por Pablo Calleriza e Alejandro Casteleiro, que se financiou co concerto de presentación na Sala A Vieira (Ponteceso), onde tocaron todas as bandas e se conseguiron recaudar 800.000 pesetas.
O disco trae os seguintes temas:
Oscura es la vida (La Crema, de Carballo).
Por qué me tuvo que pasar (Desertores do Arado, de Cerceda).
Maruxa (Os Impresentables, de Vimianzo).
Cando algo funciona mal (Malavida, da Laracha).
Por la senda del sol (Troleblues, de Laxe).
O home bala (Zënzar, de Cerceda).
No teu rostro (Zënzar).
Un 9 de agosto (Malavida).
Enséñame a hacer el amor (Os Impresentables).
Hombres solitarios (Desertores do Arado).
Dark Lights (La Crema).
Pero son moitos máis as bandas que formaron parte desta onda musiqueira costeira, facendo grandes xestas en espazos como a Sala As Airas (Carballo), a Disco Canal 36 (Malpica), Pub Komic (Baio), O Hilton (Vimianzo), o Pub Túnel (Santa Comba), a Disco Enredos (Laxe)… ou en festivais como a Festa das Letras do Couto, ou o I Concerto Rock Costa da Morte celebrado en Laxe.
Aquí facemos unha colleita que esperamos nos axudedes a completar, para ademais ir debulando a historia de cada banda:
Desertores do Arado (Cerceda).
SobreKarga (Ponte do Porto).
The Lirios (Santa Comba).
Contidos audiovisuais sobre o Bravú
UVigo TV: O movemento bravú.
GzMusica: 20 anos do Bravú en Cans.
Galiza Bravú from Xaime Miranda on Vimeo.
#SoandoconForza: 32 anos do histórico concerto de Yo la Tengo na Laracha.
O FIOT estreou a 3ª edición lembrando a Pedro Brandariz
3ª Galicia: Collendo posicións
Damián e Paula campións galegos de OCR, outra vez
2ª Galicia: O Outes mantén o liderato tras vencer ao Corme
1ª Galicia: Un empate e unha goleada nos derbis costeiros
O FIOT estreou a 3ª edición lembrando a Pedro Brandariz
3ª Galicia: Collendo posicións
Damián e Paula campións galegos de OCR, outra vez
2ª Galicia: O Outes mantén o liderato tras vencer ao Corme
1ª Galicia: Un empate e unha goleada nos derbis costeiros
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
A incerteza volve enlear as Festas da Pilarica da Trabe
“A desastrosa xestión do goberno municipal está levando o Concello de Muxía a unha situación límite”
Arde un vehículo en Berdoias
Rescatan un can dun profundo foso en Vilar de Couso
O Batallón Literario presenta o seu DVD 25 anos despois
Os traballadores de XEAL berraron as súas eternas demandas na orella da Xunta
A Xunta volve abrir unha convocatoria para o práctico portuario sen atender ás demandas da Costa da Morte
COPYRIGHT 2019 QUE PASA NA COSTA
Aviso Legal y Condiciones de uso